**Maturitná skúška zo slovenského jazyka a literatúry**

Maturitná skúška zo SJL sa skladá z troch častí:

A. **Externá časť maturitnej skúšky**: (marec, test) - testy z minulých rokov je možné vyriešiť na

<https://www.matura.sk/maturita>, povinné pojmy z jazyka, slohu a literatúry plus povinné diela sú uvedené v zozname dolu. Prípravou na externú časť maturitnej skúšky je riaditeľský test.

Trvanie EČ MS: 100 minút

Formát úloh: 40 úloh s výberom odpovede, 24 úloh s krátkou odpoveďou

**B**. **Písomná forma internej časti maturitnej skúšky:** (marec, sloh)

Predpísané žánre PFIČ

1. úvaha

2. charakteristika

3. umelecký opis

4. beletrizovaný životopis

5. slávnostný príhovor

6. diskusný príspevok

7. výklad

8. rozprávanie

Trvanie PFIČ MS: 150 minút

Formát úloh: 1 úloha s dlhou odpoveďou (štyri témy s určenou žánrovou formou, z ktorých si žiak vyberie a vypracuje iba jednu)

**C. Ústna forma maturitnej skúšky** (máj, jún, 20 minút príprava, 20 minút odpoveď, 10 min. z každej časti)

Ústna forma internej časti maturitnej skúšky vychádza z dvoch dokumentov: Cieľové požiadavky na vedomosti a zručnosti maturantov zo slovenského jazyka a literatúry, Vzdelávací štandard zo slovenského jazyka literatúry (ISCED 3). Oba dokumenty sa zvyknú aktualizovať, nájdete ich na [www.statpedu.sk](http://www.statpedu.sk).

**Okruhy na ústnu maturitnú skúšku 2022/2023**

**Literatúra**

1. Literárne obdobia - starovek až klasicizmus
2. Literárne obdobia - romantizmus a realizmus (A. S. Puškin: Kapitánova dcéra, L. N. Tolstoj: Anna Karenina)
3. Literárne smery I. polovice 20. storočia vo svetovej literatúre (avantgarda: futurizmus, expresionizmus, surrealizmus..., Kafka: začiatky absurdnej literatúry...)
4. Literárne smery a skupiny II. pol 20. stor. vo svetovej literatúre (existencializmus, postmoderna:RND..., beatnici...)
5. Teória drámy, antická dráma, Sofokles: Antigona
6. Tragédia, Shakespeare: Hamlet
7. Didakticko-reflexívna poézia, H. Gavlovič: Valaská škola mravúv stodola
8. Komédia- Moliére: Lakomec, veselohra: J. Palárik: Zmierenie alebo dobrodružstvo pri obžinkoch
9. Slovenský romantizmus, Štúr, Chalupka – Mor ho!, Botto – Smrť Jánošíkova
10. A. Sládkovič: Marína, J. Kollár – Slávy dcera (najmä Předspěv)
11. Poviedka – J. G. Tajovský: Maco Mlieč, M. Kukučín: Keď báčik z Chochoľova umrie
12. Novela – B. S. Timrava: Ťapákovci
13. Román v slovenskej literatúre – M. Kukučín: Dom v stráni, J. C. Hronský – Jozef Mak
14. Činohra, slovenské divadelníctvo, J. G. Tajovský: Statky-zmätky
15. Sociálny a psychologický román – H. de Balzac: Otec Goriot, F. M. Dostojevskij – Zločin a trest)
16. Symbolizmus a literárna moderna, I. Krasko: Nox et solitudo
17. 1. svetová vojna vo svetovej  literatúre – E. M. Remarque: Na západe nič nové , R. Rolland: Peter a Lucia
18. Slovenská medzivojnová poézia – tvorba Rudolfa Dilonga (vlastný výber) a Jána Smreka (Cválajúce dni)
19. 1. svetová literatúra v slovenskej literatúre - M. Urban: Živý bič, D. Chrobák: Návrat Ondreja Baláža (prípadne iné diela)
20. Naturizmus, D. Chrobák: Drak sa vracia, socialistický realizmus - P. Jilemnický – O dvoch bratoch, z ktorých prvý druhého vôbec nepoznal
21. Retrospektívny kompozičný postup v tvorbe A. Bednára: Kolíska a L. Mňačka: Ako chutí moc
22. 2. svetová vojna v slovenskej a svetovej literatúre (Jašík: Námestie svätej Alžbety, W. Styron: Sophiina voľba)
23. Existencializmus v diele I. Bukovčana: Kým kohút nezaspieva
24. Analýza básnickej tvorby M. Rúfus a M. Válka
25. Lyrika a jej druhy, poppoézia, tvorba J. Urbana
26. Spasiteľský román - Salinger: Kto chytá v žite
27. Svet poviedok Dušana Dušeka: Kufor na sny a Dušana Mitanu
28. Humor v literatúre, M. Lasica, J. Satinský: Soiré (Hamlet)
29. Podoby lásky v literatúre
30. Detektívny román, horor, fantasy a sci-fi literatúra

**Jazyk a sloh**

1. Jazyk a reč, druhy komunikácie
2. Učenie, učebné typy, zdroje informácií
3. Slohotvorný proces, objektívne a subjektívne štýlotvorné činitele, jazykové štýly
4. Slohový postup a slohový útvar, charakteristika slohových postupov
5. Hovorový štýl
6. Administratívny štýl
7. Beletrizovaný a štruktúrovaný životopis
8. Jazykové roviny a ich charakteristika
9. Lexikológia – základné pojmy, rozdelenie slovnej zásoby podľa rôznych kritérií
10. Lexikológia – slovotvorba, obohacovanie SZ, frazeologizmy
11. Informačný a rozprávací slohový postup, rozprávanie
12. Umelecký štýl
13. Opisný slohový postup, druhy opisov, charakteristika
14. Publicistický štýl I (základné pojmy, správa)
15. Publicistický štýl II (ostatné žánre)
16. Morfológia – základné pojmy, rozdelenie SD, podstatné mená
17. Morfológia – prídavné mená, zámená, slovesá
18. Morfológia – neohybné slovné druhy
19. Syntax – charakteristika, vetné členy a sklady
20. Syntax – klasifikácia viet, súvetia
21. Náučný štýl
22. Úvahový a výkladový slohový postup, úvaha a výklad
23. Zvuková rovina jazyka I (fonetika, fonológia, hlásky a ich rozdelenie, fonéma, graféma, intonácia)
24. Zvuková rovina jazyka II (spodobovanie, diakritické a interpunkčné znamienka, ortografia)
25. Rečnícky štýl I (charakteristika, fázy tvorenia prejavu, výrazové prostriedky)
26. Rečnícky štýl II (chyby prejavu, história rečníctva, agitačné žánre)
27. Rečnícky štýl III (príležitostné žánre – slávnostný prejav; náučné žánre – diskusný príspevok)
28. Vznik jazyka, národný jazyk, typy písma, indoeurópske a slovanské jazyky, slovenčina a čeština
29. Vývin jazyka, bernolákovčina, štúrovčina, moderný jazyk
30. Formy národného jazyka – úzus, norma, kodifikácia, štandardná a subštandardná forma, jazyková kultúra, jazyk v bežnej praxi.

**Zoznam pojmov z jazyka na externú aj internú časť**

Zvuková rovina jazyka a pravopis: systém slovenských hlások, znelostná asimilácia, diakritické znamienka, dve bodky; interpunkčné znamienka: dvojbodka, apostrof, lomka, tri bodky; intonácia: rytmus, kvantita hlások, pauza: fyziologická, významová, slovný prízvuk, tempo reči, frázovanie, modulácia hlasu; fonéma, hláska, graféma, samohlásková skupina, ortografia, ortoepia.

Významová/lexikálna rovina jazyka: sémantický trojuholník, lexikálny a gramatický význam slova; nárečové slová, odborné názvy/termíny, básnické slová, opozitá, homonyma, slovníky, jadro slovnej zásoby, slovná zásoba národného jazyka, individuálna slovná zásoba: aktívna a pasívna slovná zásoba; expresívne slová: pejoratíva, vulgarizmy; neologjzmy; tvorenie slov skracovaním: značky, skratkové slová; internacionalizácia, obohacovanie slovnej zásoby prenášaním významu.

Tvarová/morfologická rovina jazyka: gramatický tvar, menné gramatické kategórie, stupeň, plnovýznamové a neplnovýznamové slovné druhy; vetnočlenská platnosť slovných druhov; singulár, plurál, nominatív, genitív, datív, akuzatív, vokatív, lokál, inštrumentál, vzory: kuli, gazdiná; druhy zámen: zvratné, základné, privlastňovacie, vymedzovacie, neurčité; skupinové číslovky; slovesné gramatické kategórie: činný a trpný rod; historický prézent; prechodník, príčastie, neplnovýznamové slovesá: sponové, modálne, fázové; činnostné a stavové slovesá, priraďovacie spojky: zlučovacie, stupňovacie, vylučovacie, odporovacie, podraďovacie.

Skladobná/syntaktická rovina: vety podlá modálnosti; hlavné vrtné členy; vetný základ: slovesný, neslovesný; rozvíjacie vetné členy; predmet: priamy, nepriamy; doplnok, určovací sklad, priraďovací sklad; polovetná konštrukcia - s prechodníkom, s príčastím, s neurčitkom, jednoduché súvetie: priraďovacie, podraďovacie; priraďovacie súvetie: zlučovacie, stupňovacie, odporovacie, vylučovacie; podraďovacie súvetie: vedľajšia veta: prísudková, podmetová, predmetová, príslovková: miesta, času, spôsobu, príčiny; prívlastková, doplnková; zložené súvetie; slovosled, konektory; nadvetná/textová syntax; titulok; vetosled.

Sloh: kľúčové slová, charakteristika osoby: priama, nepriama; beletrizovaný životopis; úvahový slohový postup, fázy tvorenia prejavu, mimojazykové prostriedky: gestika, proxemika; príležitostné prejavy: slávnostné otvorenie podujatia; náučný prejav: prednáška, referát, agitačný prejav: politická reč, súdna reč; prezentácia prejavu, štýlotvorné činitele: téma, autor, situácia, funkcia, adresát; dresát; slohotvorný proces, slohové útvary/žánre: žiadosť, dotazník, objednávka, potvrdenie, informačný leták, zápisnica, splnomocnenie; analýza textu: obsah textu, forma textu, autorský zámer, súvislé a nesúvislé texty, diskusný príspevok, slohový „tvar, žáner, hybridizácia jazykových štýlov a slohových postupov, slohových útvarov; kontext, interpretácia textu, spoločné a rozdielne znaky textov.

Jazykoveda: fonetika a fonológia, lexikológia, štylistika.

Jazyk a reč: jazyk, jazykový znak, jazykový systém, reč, funkcie jazyka: dorozumievacia/komunikatívna, estetická, poznávacia/kognitívna; národný jazyk, cieľový jazyk, cudzí jazyk, úradný (štátny jazyk), staroslovienčina, slovanské jazyky: východoslovanské, západoslovanské, južnoslovanské; jazaková norma, kodifikácia spisovného jazyka, A. Bernolák - kultúrna západoslovenčina; L. Štúr - stredoslovenské nárečie, štúrovčina; M. Hattala; platné kodifikačné príručky.

Učenie sa: projekt: príprava, realizácia, prezentácia; dedukcia, indukcia, komparácia, analýza, syntéza, analógia.

Práca s informáciami: informácia, kľúčové slová, vedľajšia informácia v texte, zdroje informácií titulok, marginálie, resumé, anotácia, abstrakt, bibliografia, bibliografický záznam, menný a vecný register, masmediálne komunikačné prostriedky, poznámky pod čiarou, vysvetlivky; spôsoby spracovania informácií: osnova z prečítaného alebo počutého textu, tézy; citácia: presná, voľná, parafráza; požiadavky slovenskej štátnej normy na vybrané písomnosti administratívneho štýlu; propagácia, propaganda, agitácia, dezinformácia.

Jazyková kultúra: jazyková norma, spoločenské zásady jazykovej komunikácie. Komunikácia: verbálna, neverbálna; devalvujúca komunikácia, druhy otázok.

**Zoznam pojmov z literatúry**

Všeobecné pojmy: divadelná hra, herec, režisér, dramaturgia, inscenácia.

Literárne obdobia a smery: staroveká literatúra, stredoveká literatúra, renesančná literatúra, baroková literatúra, klasicizmus, romantizmus, realizmus, naturalizmus, literárna moderna: symbolizmus, impresionizmus; avantgarda: futurizmus, expresionizmus, surrealizmus (nadrealizmus); futurizmus, socialistický realizmus, existencializmus, postmoderna.

Literárne druhy: epika, spoločenská lyrika, ľúbostná lyrika, reflexívna lyrika, duchovná (náboženská) lyrika, čistá lyrika, prírodná lyrika, dráma.

Literárne žánre: novela, román, sonet, komédia (veselohra), epos, sociálny román, psychologický román, tragédia, automatický text, absurdná dráma, detektívny román, populárna pieseň, báj, podobenstvo (alegória), poviedka, činohra.

Štruktúra literárneho diela: vonkajšia kompozícia: spev; vševediaci rozprávač, literárna postava, vnútorná kompozícia, kompozičné fázy diela: expozícia, zápletka, vyvrcholení obrat, rozuzlenie, hĺbkové členenie diela: dejový plán (rovina) diela, významový (myšlienkový) plán (rovina) diela; priamy (subjektívny) rozprávač; horizontálne členenie textu: pásmo rozprávača a pásmo postáv; výstup, horizontálne členenie drámy, replika, monológ, dialóg, autorská poznámka, vnútorný monológ, charakterový typ postavy, sociálny typ postavy, autorská štylizácia reality, nespoľahlivý rozprávač, reťazový kompozičný postup, idealizovaný typ postavy, prúd autorovho vedomia, retrospektívny kompozičný postup, pointa, chronologický (kronikársky) kompozičný postup. Štylizácia textu: anafora, básnické prirovnanie, metafora, metonymia, symbol, epiteton, protiklad (kontrast), humor a hyperbola (zveličenie), asociácia, irónia, satira, zvukomaľba.

Metrika: rytmus, rytmicky neviazaná reč, rým, voľný verš, rytmicky viazaná reč, prerývaný rým.

**Povinní autori a diela**

Hugolín Gavlovič: Valaská škola - vlastný výber

Ján Kollár: Predspev zo Slávy dcéry

Samo Chalúpka: Mor ho!

Andrej Sládkovič: Marína - vlastný výber

Ján Botto: Smrť Jánošíkova

Ivan Krasko - vlastný výber

Ján Smrek - vlastný výber

Rudolf Dilong - vlastný výber

Miroslav Válek - vlastný výber

Milan Rúfus - vlastný výber

Jozef Urban - vlastný výber

Martin Kukučín: Keď báčik z Chochoľova umrie

Jozef Gregor Tajovský: Maco Mlieč

Božena Slančíková Timrava: Ťapákovci

Martin Kukučín: Dom v stráni

Jozef Cíger Hronský: Jozef Mak

Dobroslav Chrobák: Drak sa vracia

Alfonz Bednár: Kolíska

Ladislav Mňačko: Ako chutí moc

Dušan Dušek: Kufor na sny

Ján Palárik: Dobrodružstvo pri obžinkoch

Jozef Gregor Tajovský: Statky-zmätky

Ivan Bukovčan: Kým kohút nezaspieva

Milan Lasica - Július Satinský: Soirée

Inojazyčná literatúra

Sofokles: Antigona

William Shakespeare: Hamlet

Jean Baptiste Moliére: Lakomec:

Erich Maria Remarque: Na západe nič nového

Alexander Sergejevič Puškin: Kapitánova dcéra

Jerome David Salinger: Kto chytá v žite

**Niekoľko rád**

•Maturitná skúška nie je len skúška vedomostí, ale aj schopnosti primerane komunikovať a vystupovať.

•Dôkladne si prečítajte zadanie.

•Počas prípravy si pripravte osnovu odpovede – sústreďte sa na kľúčové slová a myšlienky.

•Sústreďujte sa na to, čo viete, nepátrajte po tom, čo neviete.

• Pracujte s textami (ukážkami). Nezabudnite svoje tvrdenia podložiť argumentmi z textu.

• Nezabúdajte na to, že vaša odpoveď by mala byť správna aj z jazykovej stránky. Keďže maturujete zo slovenského jazyka a literatúry, hodnotí sa aj jazyková správnosť odpovede.

•Usilujte sa hovoriť v súvislých rozvitých vetách. V odpovedi sa vyhnite opakovaniu slov. Dokážte, že vaša slovná zásoba je bohatá. Skúste zabudnúť na frázy a klišé.

• Maturitná skúška je dialóg medzi vami a komisiou, ktorej úlohou je klásť vám otázky. Tie vás majú priviesť k ucelenej a správnej odpovedi.

•Nebojte sa používať slovníky, pri odpovedi môžete ako všeobecné pomôcky používať Krátky slovník slovenského jazyka, Synonymický slovník slovenčiny a Pravidlá slovenského pravopisu.

**Odporúčaná literatúra:**

*Polakovičová A. a kol*.: Literatúra pre stredné školy I, II, III, IV (vydavateľstvo Orbis Pictus)

*Caltíková, M*.: Slovenský jazyk pre stredné školy 1,2,3,4 (vydavateľstvo Orbis Pictus)

*Polakovičová, A.; Caltíková, M*.: Literatúra – ľahká cesta k maturite (vydavateľstvo Orbis Pictus)

*Caltíková, M. :* Slovenský jazyk pre stredné školy 4, cvičebnica (vydavateľstvo Orbis Pictus)

Veľa šťastia vám praje PK SJL